stanford-oval/wikipedia huggingface dataset:
จูจู ชาน
ผลงานด้านการแสดงภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |  |
| --- | --- | --- | --- | --- | --- |
| 2008 | The Other End of the Gun |  | Sabrina (Supporting role) | Screened at Cannes Festival 2009 |  |
| 2009 | LUMINA |  | Lumina Wong (Lead role) |  |  |
| 2009 | Found and Lost (short) |  | Eva (Lead role) | Lead role, Audience Choice Award at the 48 Hour Film Project (HK) screenings |  |
| 2009 | Gong Neui! (short) | 港女! | Princess (lead role) | Also, producer |  |
| 2009 | Rich Mate Poor Mate | 窮富翁大作戰 | JuJu (Herself, 選美天后) | RTHK reality TV series, documentary |  |
| 2010 | Joggers |  | JuJu (Supporting role) |  |  |
| 2010 | Unconditional Love (action) |  | Julie (Supporting role) | Chinese Kung Fu Fighter |  |
| 2010 | Vela 724 (sci-fi action promo) |  | Princess (Lead role) |  |  |
| 2012 | "The Young Boxer" (action) | 《詠春小龍》 | Bruce Lee's Sister |  |  |
| 2012 | "Palace of the Damned" (Horror) |  | Ping Wei (Main Cast) | Produced by Roger Corman, Directed by Antony Szeto |  |
| 2012 | "Hit Girls" (Action Comedy) | 《职业女杀手》 | Pixie Ho (Lead role) | Produced by Phoenix Eye Transmedia in collaboration with Fideo Films and Jusmedia, Directed by Adrian Castro |  |
| 2013 | "Fist of the Dragon" (Action) | 《猛龍追擊8小時》 | Meili (Lead actress) | Produced by Roger Corman, Directed by Antony Szeto |  |
| 2014 | "Kung Fu Quest 3" | 《功夫傳奇 3》 | Main | Produced by RTHK, Directed by Lee Chun |  |
| 2014 | "Sports Like No Other" | 《別有動天 第 14 集 演員與跆拳道運動員之間的矛盾》 | Main | Produced by TVB, Directed by |  |
| 2016 | Crouching Tiger, Hidden Dragon: Sword of Destiny | 《臥虎藏龍2》 | Silver Dart Shi | Produced by The Weinstein Company, Directed by Yuen Woo Ping |  |
| 2016 | Savage Dog |  | Isabelle | Produced by Bleiberg Entertainment, Directed by Jesse V Johnson |  |
แหล่งข้อมูลอื่น

เว็บไซต์ทางการ
จูจู ชาน ที่เอกซ์ (ทวิตเตอร์)
จูจู ชาน ที่เฟซบุ๊ก
จูจู ชาน ที่อินเทอร์เน็ตมูวีเดตาเบส
ดอยตุง (แก้ความกำกวม)

ดอยตุง อาจหมายถึง
ดอยตุง ภูเขาในเขตอำเภอแม่ฟ้าหลวง จังหวัดเชียงราย
พระตำหนักดอยตุง อำเภอแม่ฟ้าหลวง จังหวัดเชียงราย
วัดพระมหาชินธาตุเจ้า (ดอยตุง) อำเภอแม่สาย  จังหวัดเชียงราย
ดอยตุง (ตราสินค้า) ตราสินค้าผลิตภัณฑ์ของโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ
ดอยผาแง่ม (จังหวัดเชียงใหม่)

ดอยผาแง่ม บ้างเรียก ดอยคาผาแง่ม ภาษากะเหรี่ยงเรียก เก๊อะเจ่อพะโดะพาแง่โข่ (แปลว่า ยอดดอยตัวผู้หรือดอยผู้ชาย) เป็นดอยในตำบลแม่วิน อำเภอแม่วาง จังหวัดเชียงใหม่ สูง 1,819 เมตร
สันดอยคาผาแง่มเป็นขุนตาน้ำของน้ำแม่วาง ฝั่งแม่วางเป็นหน้าผาสูงชัน ฝั่งแม่แจ่มนั้นเป็นป่าดิบเขาคนปกาเกอะญอเรียกป่าแถบนั้นว่า เก่อเนอหมื่อ ดอยผาแง่มเป็นแหล่งที่อยู่ของสัตว์ต่าง ๆ เช่น เสือ เลียงผา เก้ง กวาง หมูป่า หมาป่า ไก่ฟ้า กบภูเขา เป็นต้น พืชพันธุ์ที่พบ เช่น กุหลาบพันปี ดงพญาเสือโคร่งที่ออกดอกสะพรั่งในฤดูหนาว และมีแม่ขะนิ้งหรือเกล็ดน้ำค้าง เมื่อ พ.ศ. 2542 คณะศรัทธาได้ร่วมกันสร้างสถูปพระบรมธาตุขุนวางขึ้น ให้คนได้มาสักการะบูชา
ชัย ชัย คารวี คุชราต

| --- | --- |
ตราแผ่นดินรัฐคุชราต
เพลงประจำรัฐของคุชราต
เนื้อร้อง: Narmadashankar Dave, 1873
รับไปใช้: 2011
ชัย ชัย คารวี คุชราต (જય જય ગરવી ગુજરાત) เป็นบทกวีที่ประพันธ์โดยชาวคุชราต นรมัท ในปี ค.ศ. 1873 ถูกนำไปใช้เป็นเพลงประจำรัฐคุชราต ประเทศอินเดีย
องค์ประกอบของเพลง

Narmad ถือเป็นนักเขียนภาษาคุชราตสมัยใหม่เป็นคนแรก เขาได้เขียน "ชัย ชัย คารวี คุชราต" เป็นคำนำของพจนานุกรมคุชราตแรกของเขา นรมโกศ ในปี ค.ศ. 1873
เนื้อหาเป็นการพรรณาถึงขอบเขตซึ่งมีประชากรผู้พูดภาษาคุชราตอยู่; อัมบาจีทางเหนือ; ปาวคธทางตะวันออก; กุณเทศวรมหาเทพใกล้วปีทางใต้; และโสมนาถ, ทวารกา ทางตะวันตก ภูมิภาคเหล่านี้ในปัจจุบันตั้งขึ้นเป็นรัฐคุชราต ส่วนตอนจบเป็นการมอบความหวังแก่ชาวคุชราตว่าเมฆครึ้มกำลังหายไป และสนธยาใหม่กำลังมา
ใช้เป็นเพลงประจำรัฐในพิธีของทางรัฐบาลคุชราต
ในปี 2011 การประพันธ์เพลงได้ขับร้องโดยนักร้องชาวคุชราตหลายคนได้เปิดตัวโดยรัฐบาลคุชราต
เนื้อร้อง

| જય જય ગરવી ગુજરાત เนื้อร้องภาษาคุชราต | Jaya jaya garavī gujarāta เนื้อร้องอักษรละติน | ดินแดนแก่คุชราตอันภาคภูมิ คำแปล |
| --- | --- | --- |
| જય જય ગરવી ગુજરાત!   જય જય ગરવી ગુજરાત,  દીપે અરુણું પરભાત,   જય જય ગરવી ગુજરાત !    ધ્વજ પ્રકાશશે ઝળળ કસુંબી,   પ્રેમ શૌર્ય અંકિત;  તું ભણવ ભણવ નિજ સંતજિ સઉને,   પ્રેમ ભક્તિની રીત  ઊંચી તુજ સુંદર જાત,   જય જય ગરવી ગુજરાત.    ઉત્તરમાં અંબા માત,   પૂરવમાં કાળી માત,  છે દક્ષિણ દિશમાં કરંત રક્ષા, કુંતેશ્વર મહાદેવ;  ને સોમનાથ ને દ્ધારકેશ એ,   પશ્વિમ કેરા દેવછે સહાયમાં સાક્ષાત,  જય જય ગરવી ગુજરાત.    નદી તાપી નર્મદા જોય,   મહી ને બીજી પણ જોય.  વળી જોય સુભટના જુદ્ધ રમણને,   રત્નાકર સાગર;  પર્વત ઉપરથી વીર પૂર્વજો,   દે આશિષ જયકર સંપે સોયે સઉ જાત,   જય જય ગરવી ગુજરાત.    તે અણહિલવાડના રંગ,  તે સિદ્ધ્રરાજ જયસિંગ.  તે રંગ થકી પણ અધિક સરસ રંગ,   થશે સત્વરે માત!  શુભ શકુન દીસે મધ્યાહ્ન શોભશે,   વીતી ગઈ છે રાત.  જન ઘૂમે નર્મદા સાથ,   જય જય ગરવી ગુજરાત. | Jaya jaya garavī gujarāta!   Jaya jaya garavī gujarāta,  dīpē aruṇuṁ parabhāta,   jaya jaya garavī gujarāta!    Dhvaja prakāśaśē jhaḷaḷa kasumbī,   prēma śaurya aṅkita;  tuṁ bhaṇava bhaṇava nija santaji sa'unē,   prēma bhaktinī rīta  ūn̄cī tuja sundara jāta,   jaya jaya garavī gujarāta.    Uttaramāṁ ambā māta,   pūravamāṁ kāḷī māta,  chē dakṣiṇa diśamāṁ karanta rakṣā, kuntēśvara mahādēva;  nē sōmanātha nē d'dhārakēśa ē,   paśvima kērā dēvachē sahāyamāṁ sākṣāta,  jaya jaya garavī gujarāta.    Nadī tāpī narmadā jōya,   mahī nē bījī paṇa jōya.  Vaḷī jōya subhaṭanā jud'dha ramaṇanē,   ratnākara sāgara;  parvata uparathī vīra pūrvajō,   dē āśiṣa jayakara sampē sōyē sa'u jāta,   jaya jaya garavī gujarāta.    Tē aṇahilavāḍanā raṅga,  tē sid'dhrarāja jayasiṅga.  Tē raṅga thakī paṇa adhika sarasa raṅga,   thaśē satvarē māta!  Śubha śakuna dīsē madhyāhna śōbhaśē,   vītī ga'ī chē rāta.  Jana ghūmē narmadā sātha,   jaya jaya garavī gujarāta. | ชัยชนะแก่คุชราตอันภาคภูมิ  ชัยชนะแก่คุชราตอันภาคภูมิ  แสงอรุณฉายอันรุ่งโรชน์  ชัยชนะแก่คุชราตอันภาคภูมิ    ธงสีแดงของท่านโดดเด่นเรื่องความรัก  และจะส่องประการด้วยความกล้าหาฐ  หล่อหลอมด้วยบุตรของท่านทุกวัน  วิถีแห่งความรักและภัคดี  ความเมตตาของท่านสูงส่งและสวยงาม  ชัยชนะแก่คุชราตอันภาคภูมิ    ทางทิศเหนือมีอัมบาจี [ตั้งอยู่]  ทางทิศตะวันออกมีกาลี [ตั้งอยู่]  ทางทิศใต้มี ปกปักเมืองคุชราด  โสมนาถ และเจ้าแห่งทวารกา   เป็นเทพเจ้าทางทิศตะวันตกและพร้อมที่จะปกปัก  ชัยชนะแก่คุชราตอันภาคภูมิ    ได้เห็นแม่น้ำนรรมทา ตาปตี   มาหี และ อื่นๆ  และมองเห็นสงครามนักรบผูกล้าหาญ   และ ทะเล มีทรัพยกรอย่างมหาศาล  จากยอดเขาสูงตระหง่าน  บรรพบุรุษผู้กล้าของเรา เป็นลมงคลพรแห่งชัยชนะ รวมกันทุกวรรณะ  ชัยชนะแก่คุชราตอันภาคภูมิ    ความรุ่งเรืองในอดีตของ ปาฏัณ (เมืองหลวงโบราณ)  และกษัตริย์ชยสิงห์ สิทธิราช  จะมุ่งหน้าในอนาคตอันใกล้นี้  โอ้ มารดา  กลางคืนผ่านไปและลางดี  เที่ยงวันจะดังกึกก้อง  ผู้คนเต้นรำกับ นรรมทา  ชัยชนะแก่คุชราตอันภาคภูมิ |
แหล่งข้อมูล

Jai Jai Garavi Gujarat
คิชโชเต็ง

| คิชโชเต็ง |
| --- | --- |

สันสกฤต: श्रीमहादेवी
จีน: 吉祥天
ญี่ปุ่น: 吉祥天
เกาหลี: 길상천
เวียดนาม: Cát Tường Thiên
ข้อมูล
นับถือใน: มหายาน, วัชรยาน, พุทธแบบจีน, พุทธแบบญี่ปุ่น
พระลักษณะ: โชคลาภและโภคทรัพย์
 สถานีย่อยพระพุทธศาสนา
คิชโชเต็ง เป็นพระโพธิสัตว์แห่งความมั่งคั่งและความอุดมสมบูรณ์ในคติพระพุทธศาสนามหายาน, วัชรยาน, พุทธแบบจีน, พุทธแบบญี่ปุ่นและเป็นหนึ่งหนึ่งในคณะเทพธรรมบาลของพุทธศาสนาแบบจีน เป็นเทพองค์เดียวกับพระลักษมีในในศาสนาฮินดู
จูจ้าน

ขุนนางของรัฐวุยก๊ก
| จูจ้าน (จู จ้าน) |
| --- | --- |
朱讚
ข้อมูลส่วนบุคคล
เกิด: ไม่ทราบ นครปั๋วโจว มณฑลอานฮุย
เสียชีวิต: ไม่ทราบ
อาชีพ: ขุนนาง

จูจ้าน มีชื่อในภาษาจีนกลางว่า จู จ้าน (จีน: 朱讚; พินอิน: Zhū Zàn) เป็นขุนนางของรัฐวุยก๊กในยุคสามก๊กของจีน
ประวัติ

จูจ้านเป็นชาวอำเภอเจียวก๋วน (譙縣 เฉียวเซี่ยน) ราชรัฐไพก๊ก (沛國 เพ่ย์กั๋ว) ซึ่งปัจจุบันคือนครปั๋วโจว มณฑลอานฮุย เป็นคนในหมู่บ้านเดียวกันกับโจจิ๋นและโจจุ้น (曹遵 เฉา จุน) จูจ้านร่วมกับโจจิ๋นและโจจุ้นในการเข้าร่วมช่วยราชการของโจโฉ  แต่ทั้งจูจ้านและโจจุ้นเสียชีวิตขณะอายุยังไม่มาก โจจิ๋นรู้สึกเห็นใจ จึงขอแบ่งศักดินาให้กับบุตรชายของจูจ้านและโจจุ้นคนละ 100 ครัวเรือน
ในนิยายสามก๊ก

ในนวนิยายอิงประวัติศาสตร์ในศตวรรษที่ 14 เรื่องสามก๊ก จูจ้านมีตำแหน่งเป็นขุนพลปราบโจร (盪寇將軍 ต้างโค่วเจียงจฺวิน) เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 โจจิ๋นนำทัพวุยก๊กยกมาต้าน จูจ้านรับหน้าที่เป็นรองนายทัพหน้า รวมกับโจจุ้นที่เป็นนายทัพหน้าในการรบกับทัพจ๊กก๊ก ครั้งหนึ่งระหว่างการรบ จูกัดเหลียงแสร้งทำเป็นล่าถอย จูจ้านนำทหารไล่ตามจึงถูกทัพจ๊กก๊กซุ่มโจมตี ตัวโจจุ้นถูกเตียวจูล่งขุนพลจ๊กก๊กสังหาร
ดูเพิ่ม

รายชื่อบุคคลในยุคสามก๊ก
การขนส่งในกัวลาลัมเปอร์

ท่าอากาศยานนานาชาติกัวลาลัมเปอร์
การขนส่งในกัวลาลัมเปอร์ ประกอบด้วยโครงสร้างพื้นฐานอันทันสมัยในเขตหุบเขากลัง อาทิ โครงข่ายรถไฟและท่าอากาศยานอันทันสมัย เป็นต้น อัตราการใช้งานระบบขนส่งมวลชนโดยเฉลี่ยอยู่ที่ร้อยละ 16
กัวลาลัมเปอร์ มีท่าอากาศยานนานาชาติที่ใหญ่ที่สุดในประเทศ คือ ท่าอากาศยานนานาชาติกัวลาลัมเปอร์ และมีสถานีรถไฟที่ใหญ่ที่สุดในเอเชียตะวันออกเฉียงใต้ คือ สถานีรถไฟเซ็นทรัลกัวลาลัมเปอร์
ประวัติ

ท่าอากาศยานแห่งแรกในกัวลาลัมเปอร์ คือ ท่าอากาศยานซิมปัง เปิดใช้งานในปี ค.ศ. 1952 จนถึง ค.ศ. 1965 ซึ่งเป็นปีที่ท่าอากาศยานซูบังเปิดใช้งาน รถโดยสารประจำทางสายแรก เปิดให้บริการในปี ค.ศ. 1975 ส่วนรถแท็กซี่ ปรากฏครั้งแรกในช่วงคริสต์ทศวรรษ 1950 ใช้รถยี่ห้อมอริสอ็อกซ์ฟอร์ด
ระบบขนส่งมวลชน > รถไฟฟ้าขนส่งมวลชน

ดูเพิ่ม: ระบบขนส่งมวลชนในหุบเขากลัง § รถไฟฟ้า
ปัจจุบัน ระบบรถไฟฟ้าขนส่งมวลชนในกัวลาลัมเปอร์ มีจำนวน 6 สายต่อ 4 ผู้ดำเนินการ รวมทั้ง รถไฟเร็วกัวลาลัมเปอร์ และเคเรตาปิทะนาห์มลายู (เคทีเอ็ม) ซึ่งเป็นผู้ดำเนินการรถไฟที่ใหญ่ที่สุดในปัจจุบัน โดยเฉพาะเคทีเอ็ม ซึ่งมียอดผู้โดยสารรวม 30,934,651 คนในปี ค.ศ. 2005 ระบบรถไฟฟ้าขนส่งมวลชน แบ่งออกเป็นสามประเภท: รถไฟฟ้ารางเบา, รถไฟฟ้าชานเมือง และรถไฟฟ้ารางเดี่ยว ส่วนรถไฟฟ้าระหว่างเมืองนั้น ไม่นับเป็นรถไฟฟ้า
ระบบขนส่งมวลชน > รถไฟฟ้าขนส่งมวลชน > รถไฟฟ้ารางเบา

บทความหลัก: รถไฟเร็วกัวลาลัมเปอร์
รถไฟฟ้ารางเบาในกัวลาลัมเปอร์ มี 2 สาย ได้แก่ สายเกอลานาจายา (สายสีชมพู) และสายอัมปัง (สายสีเหลือง)
สายเกอลานาจายา เป็นสายที่สำคัญที่สุด เชื่อมระหว่างย่านเกอลานาจายา กับย่านกมบัก ในพื้นที่ทางตอนใต้และตอนกลางของกัวลาลัมเปอร์ ปัจจุบัน มีผู้โดยสารเฉลี่ย 170,000 คนต่อวัน และจะเพิ่มเป็น 350,000 คนในวันชาติ สายนี้มีระยะทาง 29 กิโลเมตร เป็นรถไฟฟ้าไร้คนขับยาวอันดับที่สามของโลก รองจาก  สกายเทรนแวนคูเวอร์ (49.5 กิโลเมตร) และ  รถไฟใต้ดินลีล (32 กิโลเมตร) สายเกอลานาจายามีสถานียกระดับ 16 สถานี สถานีใต้ดิน 5 สถานี
สายอัมปัง เป็นอีกสายหนึ่งที่ดำเนินการโดยรถไฟเร็วกัวลาลัมเปอร์ มีสายย่อยสองสาย ได้แก่ สายอัมปัง และสายศรีเปอตาลิง มีผู้โดยสาร 120,000-150,000 คนต่อวัน ระยะทางรวม 27 กิโลเมตร เนื่องมีสองสายย่อย จึงมีสถานีปลายทางฝั่งใต้สองแห่ง มีจำนวนสถานีทั้งหมด 29 สถานี
ระบบขนส่งมวลชน > รถไฟฟ้าขนส่งมวลชน > รถไฟฟ้าชานเมือง

บทความหลัก: รถไฟชานเมืองเคทีเอ็ม และ เคแอลไอเอ แทรนสิต
กัวลาลัมเปอร์มีระบบรถไฟชานเมืองที่หนาแน่นมาก ผู้ดำเนินการที่สำคัญได้แก่ เคเรตาปิทะนาห์มลายู (เคทีเอ็ม) และ เอ็กซ์เพรสเรลลิงก์ มีรถไฟชานเมือง 4 สาย ได้แก่ สายพอร์ตกลัง, สายเซอเริมบัน, สายย่อยรวัง-กัวลากูบูบาห์รู และสายเคแอลไอเอ แทรนสิต ซึ่งสายเคแอลไอเอ แทรนสิตจะดำเนินการโดยเอ็กซ์เพรสเรลลิงก์ ในขณะที่อีกสามสายที่เหลือจะดำเนินการโดยเคทีเอ็ม ภายใต้โครงข่ายที่ชื่อ รถไฟชานเมืองเคทีเอ็ม เส้นทางทั้ง 4 สาย จะผ่านสถานีรถไฟเซ็นทรัลกัวลาลัมเปอร์ โดยสายเคแอลไอเอ แทรนสิต จะใช้รางร่วมกับสายเคแอลไอเอ เอ็กซ์เพรส
ระบบขนส่งมวลชน > รถไฟฟ้าขนส่งมวลชน > รถไฟฟ้าเชื่อมท่าอากาศยาน

บทความหลัก: เคแอลไอเอ เอ็กซ์เพรส
รถไฟฟ้าเชื่อมท่าอากาศยานนานาชาติกัวลาลัมเปอร์ ดำเนินการโดยเอ็กซ์เพรสเรลลิงก์ เช่นเดียวกันกับเคแอลไอเอ แทรนสิต รถไฟฟ้าใช้เวลาในการเดินทาง 28 นาที ความเร็วสูงสุด 160 กิโลเมตรต่อชั่วโมง ความถี่ทุก ๆ 15-20 นาที
ระบบขนส่งมวลชน > รถไฟฟ้าขนส่งมวลชน > รถไฟฟ้ารางเดี่ยว

บทความหลัก: เคแอลโมโนเรล
รถไฟฟ้ารางเดี่ยวในกัวลาลัมเปอร์ มีเส้นทางเดียว เชื่อมต่อระหว่างสถานีรถไฟเซ็นทรัลกัวลาลัมเปอร์ กับย่านบูกิตบินตัง ระยะทางทั้งหมด 8.6 กิโลเมตร จำนวน 11 สถานี เป็นสถานียกระดับทั้งหมด จำนวนผู้โดยสาร 36,000 คนต่อวัน ปัจจุบันดำเนินการโดยบริษัทรถไฟเร็วกัวลาลัมเปอร์
ระบบขนส่งมวลชน > รถโดยสารประจำทาง

กัวลาลัมเปอร์มีระบบรถโดยสารที่ไม่ค่อยดีเมื่อเทียบกับเมืองอื่น ๆ บริษัท แรพิดเคแอล เป็นบริษัทรถโดยสารประจำทางที่ใหญ่ที่สุดในประเทศมาเลเซีย ปัจจุบันมีจำนวน 177 เส้นทางต่อรถโดยสาร 849 คัน
รถโดยสารประจำทางมี 4 ประเภท ได้แก่ รถด่วน, รถรับ-ส่งภายในตัวเมือง, รถเร็ว และ รถธรรมดา ซึ่งแต่ละประเภทจะใช้ตัวย่อ E, B, U และ T ตามลำดับ ในขณะที่บริษัทอื่น ๆ จะใช้หมายเลขรถแทน เพื่อป้องกันการสับสน
ในกัวลาลัมเปอร์ มีสถานีขนส่งผู้โดยสารหลัก 4 แห่ง ได้แก่ เคแอลเซ็นทรัล, เคแอลซีซี, มาลูริ และติติวังซา โดยทั้งหมดล้วนตั้งอยู่ใกล้สถานีรถไฟฟ้า นอกจากแรพิดเคแอลแล้ว บริษัทอื่น ๆ ได้แก่ เมโทรบัส ก่อตั้งในปี ค.ศ. 1992 ซึ่งเป็นบริษัทรถโดยสารที่ใหญ่เป็นอันดับที่ 2 ของกรุง รองจากแรพิดเคแอล
การขนส่งระหว่างเมือง > รถไฟระหว่างเมือง

บทความหลัก: รถไฟระหว่างเมืองในมาเลเซีย
รถไฟระหว่างเมืองในประเทศมาเลเซีย ดำเนินการโดย เคเรตาปิทะนาห์มลายู เป็นส่วนหนึ่งของทางรถไฟสายทรานส์-เอเชีย ซึ่งเชื่อมต่อกับประเทศไทย และประเทศสิงคโปร์ รถไฟระหว่างเมืองเกือบทุกขบวนมีต้นทางที่สถานีรถไฟเซ็นทรัลกัวลาลัมเปอร์ สายที่มีผู้โดยสารมากที่สุด คือสายกัวลาลัมเปอร์-สิงคโปร์ ยอดผู้โดยสารรวม 466,000 คนในปี ค.ศ. 2005
การขนส่งระหว่างเมือง > โครงการรถไฟความเร็วสูง

บทความหลัก: รถไฟความเร็วสูงกัวลาลัมเปอร์–สิงคโปร์
รถไฟความเร็วสูงกัวลาลัมเปอร์–สิงคโปร์ เป็นหนึ่งในโครงการรถไฟความเร็วสูงที่สำคัญ โครงการนี้คิดค้นขึ้นในเดือนกันยายน ค.ศ. 2010 ซึ่งเมื่อเปิดใช้งานแล้ว จะเชื่อมต่อระหว่างเกาะปีนัง-กัวลาลัมเปอร์-สิงคโปร์ ได้สะดวกสบายมากขึ้น
การขนส่งระหว่างเมือง > รถแท็กซี่

รถแท็กซี่มิเตอร์สามารถพบเห็บได้ทั่วไปในกัวลาลัมเปอร์ อย่างไรก็ตาม มีโอกาสยากมากที่จะสามารถใช้บริการรถแท็กซี่ในช่วงชั่วโมงเร่งด่วน รถแท็กซี่ในกัวลาลัมเปอร์มีหลายสี ได้แก่ ขาว-แดง, แดง, เหลือง-น้ำเงิน, เขียว, เหลือง วิธีสังเกตรถแท็กซี่ที่ง่ายที่สุด คือ ด้านหน้ารถจะมีตัว H ติดอยู่ แต่ถ้าเป็นรถแท็กซี่ท่าอากาศยาน จะมีตัว LIMO ติดอยู่
การขนส่งระหว่างเมือง > สถานีขนส่งผู้โดยสารหลักที่สำคัญ

มีสถานีขนส่งผู้โดยสารหลายแห่งที่สำคัญในกัวลาลัมเปอร์ แต่ที่สำคัญที่สุดคือ สถานีรถไฟเซ็นทรัลกัวลาลัมเปอร์
บทความหลัก: สถานีรถไฟเซ็นทรัลกัวลาลัมเปอร์
สถานีรถไฟเซ็นทรัลกัวลาลัมเปอร์ ถูกสร้างขึ้นมาเพื่อลดความหนาแน่นที่สถานีรถไฟกัวลาลัมเปอร์ เป็นสถานีรถไฟที่ใหญ่ที่สุดในอาเซียน เส้นทางรถไฟที่ผ่านสถานีนี้ได้แก่ สายเกอลานาจายา, เคแอลโมโนเรล, รถไฟชานเมืองเคทีเอ็ม, รถไฟระหว่างเมืองของเคทีเอ็ม, เคแอลไอเอ เอ็กซ์เพรส และเคแอลไอเอ แทรนสิต นอกจากนี้ยังเป็นสถานีขนส่งผู้โดยสารอากาศยานในเมือง สายการบินที่สามารถเช็คอินที่นี่ได้ ได้แก่ มาเลเซียแอร์ไลน์, คาเธ่ย์แปซิฟิค, เอมิเรตส์แอร์ไลน์ และรอยัลบรูไนแอร์ไลน์
สถานีรถไฟเซ็นทรัลกัวลาลัมเปอร์ ยังเป็นศูนย์รวมรถโดยสารประจำทางของแรพิดเคแอลอีกด้วย
ศูนย์รวมรถโดยสารประจำทางที่ใหญ่ที่สุดอยู่ย่านปุตุรายา โดยมีรถโดยสารประจำทางวิ่งในเส้นทางต่าง ๆ ทั่วประเทศ การเดินมายังย่านปุตุรายา สามารถใช้บริการรถไฟฟ้าสายอัมปังได้
โครงสร้างพื้นฐานอื่น ๆ > ท่าอากาศยาน

บทความหลัก: ท่าอากาศยานนานาชาติกัวลาลัมเปอร์
กัวลาลัมเปอร์มีท่าอากาศยาน 2 แห่ง ได้แก่ ท่าอากาศยานนานาชาติกัวลาลัมเปอร์ และท่าอากาศยาน Sultan Abdul Aziz Shah (ชื่อเดิมคือท่าอากาศยานนานาชาติซูบัง) (ให้บริการเฉพาะเที่ยวบินเหมาลำเท่านั้น)
ท่าอากาศยานนานาชาติกัวลาลัมเปอร์ เป็นท่าอากาศยานที่ใหญ่ที่สุด และเป็นท่าอากาศยานที่มีผู้ใช้งานมากที่สุดในประเทศ เชื่อมต่อกับนครโดยรถไฟฟ้าเคแอลไอเอ เอ็กซ์เพรส และรถโดยสารประจำทาง
ท่าอากาศยานนานาชาติกัวลาลัมเปอร์ มีสถิติผู้สัญจร 35 ล้านคน ขนส่งสินค้า 1.2 ล้านตันต่อปี เป็นท่าอากาศยานที่หนาแน่นเป็นอันดับที่ 13 ของโลกในด้านผู้โดยสาร และอันดับที่ 30 ในด้านสินค้า เป็นท่าอากาศยานเพียงไม่กี่แห่งในตะวันออกไกลที่มีเที่ยวบินไปยังทวีปอเมริกาใต้ โดยสายการบินมาเลเซียแอร์ไลน์ มีจุดหมายปลายทางในอเมริกาใต้คือกรุงบัวโนสไอเรส ประเทศอาร์เจนตินา
ท่าอากาศยานนานาชาติกัวลาลัมเปอร์ ดำเนินการโดยกลุ่มท่าอากาศยานมาเลเซีย เป็นฐานการบินหลักของมาเลเซียแอร์ไลน์, มาเลเซียแอร์ไลน์คาร์โก, แอร์เอเชีย และแอร์เอเชียเอ็กซ
โครงสร้างพื้นฐานอื่น ๆ > ท่าเรือ

ท่าเรือที่สำคัญที่สุดในประเทศมาเลเซีย คือ ท่าเรือพอร์ตกลัง ตั้งอยู่ในเขตกลัง รัฐเซอลาโงร์ เดิมมีชื่อว่า ท่าเรือสเวตเทนแฮม เริ่มสร้างในปี ค.ศ. 1893 ช่วงอาณานิคมอังกฤษ ต่อมาได้เปิดใช้งานอย่างเป็นทางการเมื่อวันที่ 15 กันยายน ค.ศ. 1901 และได้พัฒนาท่าเรือให้ดีขึ้นในแต่ละปี องค์การท่าเรือพอร์ตกลัง ก่อตั้งเมื่อวันที่ 1 กรกฎาคม ค.ศ. 1963 แบ่งท่าเรือ 3 เขต ได้แก่ บอร์ทพอยต์, เซาท์พอยต์ และเวสต์พอยต์ สถิติเดือนพฤศจิกายน ค.ศ. 2007 ท่าเรือเขตเวสต์พอยต์ได้ตู้คอนเทนเนอร์ 4-4.3 ล้านกล่อง ส่วนเขตอื่น ๆ เก็บได้ 7.12 ล้านกล่อง รวมน้ำหนัก 133.5 ล้านตัน พอร์ตกลังฟรีโซน มีพื้นที่เก็บสินค้า 1,000 เอเคอร์ ทำให้ท่าเรือที่มีที่เก็บสินค้าเยอะเป็นอันดับที่ 13 ของโลก (สถิติปี ค.ศ. 2005) อีกทั้งยังได้รับการสนับสนุนและการปรับปรุงเรื่อยมา
นอกจากจะเป็นท่าเรือสินค้าแล้ว ยังเป็นที่จอดเรือสำราญ ซูเปอร์สตาร์เวอร์โก และ ควีนแมรี่ทู อีกด้วย
การเดินทางไปยังพอร์ตกลัง สามารถทำได้โดยการนั่งรถไฟของ เคเรตาปิทะนาห์มลายู หรือใช้ทางหลวงสหพันธรัฐ กับทางพิเศษชาห์อลัม
โครงการในอนาคต > พลาซารักยัต

พลาซารักยัต เป็นตึกระฟ้าอเนกประสงค์ เริ่มสร้างในคริสต์ทศวรรษ 1990 เพื่อใช้งานเป็นศูนย์รถโดยสารแทนปุตุรายา อย่างไรก็ตาม การก่อสร้างได้หยุดชะงักเนื่องจากเกิดวิกฤตการณ์ต้มยำกุ้ง
โครงการในอนาคต > ส่วนต่อขยายรถไฟฟ้า

ในเดือนสิงหาคม ค.ศ. 2006 รองนายกรัฐมนตรีมาเลเซียได้มีแผนก่อสร้างส่วนต่อขยายรถไฟฟ้าในกัวลาลัมเปอร์ ได้แก่ ส่วนต่อขยายของสายเกอลานาจายาและสายอัมปัง นอกจากนี้ยังมีแผนจะสร้างรถไฟฟ้าสายใหม่อีกด้วย
โครงการในอนาคต > ถนนอัจฉริยะ

ในปี ค.ศ. 2008 ทางพิเศษหลายสายในกัวลาลัมเปอร์ ได้ติดตั้งระบบตรวจสอบบนพื้นถนน ซึ่งได้รับเทคโนโลยีมาจากแถบยุโรป, สหรัฐอเมริกา, ออสเตรเลีย, แคนาดา และสิงคโปร์ ระบบนี้สามารถจับความเร็วสูงสุดได้ถึง 180 กิโลเมตรต่อชั่วโมง โดยเริ่มใช้ครั้งแรกในเดือนพฤศจิกายน ค.ศ. 2008 บนทางพิเศษดามันซารา-ปูชง ต่อมาได้ติดตั้งบนทางพิเศษชาห์อลัม และติดตั้งครบสมบูรณ์ในปี ค.ศ. 2010
โครงการในอนาคต > ทางรถไฟสายวงกลม

โครงการนี้เริ่มต้นขึ้นในปี ค.ศ. 2008 เพื่อเชื่อมต่อระหว่างชานเมืองในหุบเขากลัง มีระยะทาง 70 กิโลเมตร เชื่อมระหว่างย่านเซนตัล, เกอปง, สุไหงบูโลห์, เกอลานาจายา, ชาห์อลัม, เชรัส และบันดาร์ตาซิก์เซอลาตัน โดยไม่มีการตัดเข้าใจกลางเมืองแต่อย่างใด
โครงการในอนาคต > ศูนย์รวมการขนส่งบันดาร์ตาซิก์เซอลาตัน

ดูเพิ่ม: สถานีบันดาร์ตาซิก์เซอลาตัน
สถานีบันดาร์ตาซิก์เซอลาตัน จะได้รับการยกระดับเป็นศูนย์รวมการขนส่งในอนาคต การก่อสร้างเริ่มต้นในปี ค.ศ. 2007 และสิ้นสุดในปี ค.ศ. 2010 ปัจจุบันสถานีนี้ตั้งอยู่บนเส้นทางรถไฟฟ้าสายอัมปัง, สายเซอเริมบัน และสายเคแอลไอเอ เอ็กซ์เพรส
ดูเพิ่ม

การขนส่งในประเทศมาเลเซีย
การขนส่งระบบรางในประเทศมาเลเซีย
ระบบขนส่งมวลชนในหุบเขากลัง
รถไฟความเร็วสูงกัวลาลัมเปอร์–สิงคโปร์
รถไฟฟ้าสายเกอลานาจายา
รถไฟฟ้าสายอัมปัง
รถไฟเคแอลไอเอ เอ็กซ์เพรส วิ่งผ่านสถานีบันดาร์ตาซิก์เซอลาตัน ใช้รางร่วมกับรถไฟเคแอลไอเอ แทรนสิต
เคแอลโมโนเรล
รถโดยสารประจำทางคันหนึ่งในกัวลาลัมเปอร์
ทางหลวงยกระดับอัมปัง-กัวลาลัมเปอร์ ทางฝั่งตะวันออกของกรุง
ทางแยกระหว่างถนนจาลันอัมปังและตันราซักในกัวลาลัมเปอร์ มีสถานีรถไฟใต้ดินในบริเวณใกล้เคียงกัน
รถแท็กซี่ในกัวลาลัมเปอร์ มักจะมีสีแดง-ขาว, เหลือง-น้ำเงิน, เขียว หรือเหลือง
สถานีรถไฟเซ็นทรัลกัวลาลัมเปอร์ เป็นสถานีรถไฟที่ใหญ่ที่สุดในเอเชียตะวันออกเฉียงใต้
สายการบินกาตาร์แอร์เวย์, มาเลเซียแอร์ไลน์ และเซินเจิ้นแอร์ไลน์ ที่ท่าอากาศยานนานาชาติกัวลาลัมเปอร์
ท่าเรือนอร์ทพอร์ต
ตำบลชนแดน (อำเภอสองแคว)

| ตำบลชนแดน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chon Daen
ประเทศ: ไทย
จังหวัด: น่าน
อำเภอ: สองแคว
พื้นที่
 • ทั้งหมด: 232 ตร.กม. (90 ตร.ไมล์)
ประชากร (2554)
 • ทั้งหมด: 3,160 คน
 • ความหนาแน่น: 13.62 คน/ตร.กม. (35.3 คน/ตร.ไมล์)
รหัสไปรษณีย์ : 55160
รหัสภูมิศาสตร์: 551302
 ส่วนหนึ่งของสารานุกรมประเทศไทย
ชนแดน เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศเหนือสุดของตัวอำเภอ
ที่ตั้ง

ทิศเหนือ ติดต่อเมืองเซียงฮ่อน และเมืองคอบ แขวงไชยบุรี ประเทศลาว
ทิศตะวันออก ติดต่อตำบลทุ่งช้างและตำบลและ อำเภอทุ่งช้าง
ทิศใต้ ติดต่อตำบลนาไร่หลวง อำเภอสองแคว
ทิศตะวันตก ติดต่อตำบลยอด อำเภอสองแคว
การแบ่งเขตการปกครอง > การปกครองส่วนภูมิภาค

แบ่งการปกครองเป็น 9 หมู่บ้าน ได้แก่
หมู่ 1 บ้านห้วยเลา
หมู่ 2 บ้านวังเสา
หมู่ 3 บ้านน้ำปาน
หมู่ 4 บ้านห้วยแกลบ
หมู่ 5 บ้านปางกอม
หมู่ 6 บ้านสบพาง
หมู่ 7 บ้านน้ำหลุ
หมู่ 8 บ้านห้วยมอย
หมู่ 9 บ้านใหม่ชายแดน
การแบ่งเขตการปกครอง > การปกครองส่วนท้องถิ่น

องค์การบริหารส่วนตำบลชนแดนมีพื้นที่ครอบคลุมตำบลชนแดนทั้งหมด
สถานที่สำคัญ

สำนักงานองค์การบริหารส่วนตำบลชนแดน
โรงพยาบาลส่งเสริมสุขภาพตำบลชนแดน บ้านวังเสา
จุดผ่อนปรนการค้าไทย-ลาว บ้านใหม่ชายแดน
จูจูจู โบกูระโนะมิราอิ/ไดจินเซ เนเวอร์บีนเบ็ทเตอร์!

2024 ซิงเกิลโดยมอร์นิงมูซูเมะ
จูจูจู โบกูระโนะมิราอิ/ไดจินเซ เนเวอร์บีนเบ็ทเตอร์! (ญี่ปุ่น: Chu Chu Chu 僕らの未来／大・人生 Never Been Better!; โรมาจิ: Chu Chu Chu Bokura no Mirai/Dai・Jinsei Never Been Better!) เป็นเพลงซิงเกิลลำดับที่ 71 ของมอร์นิงมูซูเมะ วางจำหน่ายเมื่อวันที่ 8 มิถุนายน พ.ศ. 2565 โดยวางจำหน่ายในรูปแบบปกติ 2 แบบ (ซีดี) และลิมิเต็ด 3 แบบ (ซีดีและบลูเรย์)
ซิงเกิลนี้มีการเพิ่มเพลงไอวิชเวอร์ชันมอร์นิงมูซูเมะ'22 เข้ามาในรูปแบบลิมิเต็ด SP เท่านั้น และเป็นผลงานซิงเกิลสุดท้ายของชิซากิ โมริโตะในฐานะสมาชิกรุ่นที่ 14 เพียงคนเดียวของมอร์นิงมูซูเมะ
รายชื่อเพลง

รูปแบบลิมิเต็ด A-B, รูปแบบปกติ
จูจูจู โบกูระโนะมิราอิ
ไดจินเซ เนเวอร์บีนเบ็ทเตอร์!
จูจูจู โบกูระโนะมิราอิ (Instrumental)
ไดจินเซ เนเวอร์บีนเบ็ทเตอร์! (Instrumental)
รูปแบบลิมิเต็ด SP
จูจูจู โบกูระโนะมิราอิ
ไดจินเซ เนเวอร์บีนเบ็ทเตอร์!
ไอวิช 【Additional Track】
จูจูจู โบกูระโนะมิราอิ (Instrumental)
ไดจินเซ เนเวอร์บีนเบ็ทเตอร์! (Instrumental)
รูปแบบลิมิเต็ด A บลูเรย์
จูจูจู โบกูระโนะมิราอิ (มิวสิกวีดีโอ)
จูจูจู โบกูระโนะมิราอิ (Dance Shot Ver.)
จูจูจู โบกูระโนะมิราอิ (เบื้องหลังการถ่ายทำ)
รูปแบบลิมิเต็ด B บลูเรย์
ไดจินเซ เนเวอร์บีนเบ็ทเตอร์! (มิวสิกวีดีโอ)
ไดจินเซ เนเวอร์บีนเบ็ทเตอร์! (Dance Shot Ver.)
ไดจินเซ เนเวอร์บีนเบ็ทเตอร์! (เบื้องหลังการถ่ายทำ)
รูปแบบลิมิเต็ด SP บลูเรย์
ไอวิช (มิวสิกวีดีโอ)
ไอวิช (Dance Shot Ver.)
ไอวิช (เบื้องหลังการถ่ายทำ)
สมาชิก

รุ่นที่ 9
มิซูกิ ฟูกูมูระ
เอรินะ อิกูตะ
รุ่นที่ 10
อายูมิ อิชิดะ
รุ่นที่ 11
ซากูระ โอดะ
รุ่นที่ 12
มิกิ โนนากะ
มาเรีย มากิโนะ
อากาเนะ ฮากะ
รุ่นที่ 13
คาเอเดะ คากะ
เรนะ โยโกยามะ
รุ่นที่ 14
ชิซากิ โมริโตะ (ผลงานซิงเกิลสุดท้าย)
รุ่นที่ 15
ริโอะ คิตางาวะ
โฮมาเระ โอกามูระ
เมอิ ยามาซากิ
ดูเพิ่ม

รายชื่อผลงานของมอร์นิงมูซูเมะ
| ด ค กมอร์นิงมูซูเมะ |
| --- | --- |
 เอรินะ อิกูตะ  อายูมิ อิชิดะ  ซากูระ โอดะ  มิกิ โนนากะ  มาเรีย มากิโนะ  อากาเนะ ฮากะ  เรนะ โยโกยามะ  ริโอ คิตางาวะ  โฮมาเระ โอกามูระ  เมอิ ยามาซากิ  ริโอ ซากูราอิ  ฮารูกะ อิโนอูเอะ  อาโกะ ยูมิเงตะ 
อดีตสมาชิก:  อาซูกะ ฟูกูดะ  อายะ อิชิงูโระ  ซายากะ อิจิอิ  ยูโกะ นากาซาวะ  มากิ โกโต  เค ยาซูดะ  นัตสึมิ อาเบะ  โนโซมิ สึจิ  ไอ คาโงะ  คาโอริ อีดะ  มาริ ยางูจิ  ริกะ อิชิกาวะ  อาซามิ คนโนะ  มาโกโตะ โองาวะ  ฮิโตมิ โยชิซาวะ  มิกิ ฟูจิโมโตะ  โคฮารุ คูซูมิ  เอริ คาเม  หลี่ ฉุน  เฉียน หลิน  ไอ ทากาฮาชิ  ริซะ นีงากิ  ไอกะ มิตสึอิ  เรนะ ทานากะ  ซายูมิ มิจิชิเงะ  ริโฮะ ซายาชิ  คานง ซูซูกิ  ฮารูกะ คูโด  ฮารูนะ โองาตะ  ฮารูนะ อีกูโบะ  มาซากิ ซาโต  ชิซากิ โมริโตะ  คาเอเดะ คากะ  มิซูกิ ฟูกูมูระ 
สตูดิโออัลบั้ม:  เฟิสต์ไทม์  เซคเคินด์มอร์นิง  เทิร์ด -เลิฟพาราไดซ์-  4th Ikimasshoi!  No. 5  Ai no Dai 6 Kan  Rainbow 7  7.5 Fuyu Fuyu Morning Musume Mini!  Sexy 8 Beat  Platinum 9 Disc  10 My Me  Fantasy! Jūichi  12, Smart  13 Colorful Character  14 Shō: The Message  15 Thank You, Too  ฮาทาชิ โนะ มอร์นิงมูซูเมะ  16th: That's J-pop 
อัลบั้มคัฟเวอร์:  Cover You 
รวบรวม:  เบสท์! มอร์นิงมูซูเมะ 1  เบสท์! มอร์นิงมูซูเมะ 2  Early Single Box  Morning Musume All Singles Complete: 10th Anniversary  Morning Musume Zen Single Coupling Collection  เดอะ เบสท์! ~อัปเดต มอร์นิงมูซูเมะ~  Morning Musume '14 Coupling Collection 2  Best! Morning Musume 20th Anniversary  Morning Musume Best Selection ~The 25 Shuunen~ 
กลุ่มย่อย:  ทัมโปโปะ  เพททีโมนิ  มินิโมนิ  มอร์นิงมูซูเมะซากูรางูมิ  มอร์นิงมูซูเมะโอโตเมงูมิ  มอร์นิงมุซุเมะ ทันโจ 10 เน็งคิเน็นไต 
 ผลงานการแสดง  ผลงานเพลง  ซิงเกิล  สมาชิก
ตำบลชะรัด

| ตำบลชะรัด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Charat
ตำบลชะรัด
พิกัด:  7°28′17″N 99°58′45″E﻿ / ﻿7.47139°N 99.97917°E﻿ / 7.47139; 99.97917
ประเทศ: ไทย
จังหวัด: พัทลุง
อำเภอ: กงหรา
พื้นที่
 • ทั้งหมด: 26.82 ตร.กม. (10.36 ตร.ไมล์)
ประชากร (31 ธันวาคม 2561)
 • ทั้งหมด: 7,239 คน
 • ความหนาแน่น: 269.91 คน/ตร.กม. (699.1 คน/ตร.ไมล์)
รหัสไปรษณีย์ : 93000
รหัสภูมิศาสตร์: 930202
เว็บไซต์: www.charad.go.th (เทศบาลตำบลชะรัด)
 ส่วนหนึ่งของสารานุกรมประเทศไทย
ชะรัด เป็นตำบลหนึ่งของอำเภอกงหรา จังหวัดพัทลุง อยู่ในภาคใต้ของประเทศไทย พื้นที่ทั้งหมดอยู่ในความรับผิดชอบของเทศบาลตำบลชะรัด ตำบลชะรัดเป็นตำบลดั้งเดิมของอำเภอกงหรา มีตำนานการสร้างเมืองชะรัด มีทวดมรโหม ซึ่งเป็นผู้ก่อกำเนิดชุมชน อิสลามครั้งแรกที่ชุมชนบ้านชะรัด ชุมชนบ้านชะรัดเป็นชุมชนใหญ่ มีประเพณีวัฒนธรรมที่ถือแบบอย่างมาจากเมืองปัตตานี และได้ขยายออกเป็นชุมชนหลายชุมชนในเวลาต่อมา